Die wêreld in foto’s – 29 Augustus 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die Suid-Koreaanse weermag in die strate in Paju in dié land kort nadat Noord-Korea Dinsdagoggend ŉ ballistiese missiel bo-oor Japan afgevuur het en wat in die noordelike deel van die Stille Oseaan te lande gekom het. Foto: Lee Jin-man, AP Niemand is beseer toe ŉ passasierstrein Dinsdag in Asangaon, 70 km van Mumbai in Indië, ontspoor het nie. Dit is die derde treinongeluk binne tien dae in Indië. Foto: Rafiq Maqbool, AP Sarah Menezes van Brasilië en Nieke Nordmeyer van Duitsland neem deel aan die Wêreldkampioenskap vir judo in Boedapest, Hongarye. Foto: Tamas Kovacs, AP Minstens 14 mense is dood en 42 beseer toe ŉ bus en ŉ vragmotor Dinsdag in die Egiptiese provinsie Beni Suef gebots het. Foto: STR, Xinhua Reddingswerkers Dinsdag besig op die toneel van ŉ modderstorting in Guizhou, ŉ provinsie in die suidweste van China. Tientalle huise is onder die modder begrawe. Foto: Chinatopix, AP